CELEX: E2008J0006
Language: sl
Date: 2009-05-13
Title: Sodba Sodišča z dne 13. maja 2009 v zadevi E-6/08 – Nadzorni organ Efte proti Kraljevini Norveški (neizpolnitev obveznosti s strani pogodbenice – Direktiva 2002/91/ES o energetski učinkovitosti stavb)

17.9.2009   
            
            
               SL
            
            
               Uradni list Evropske unije
            
            
               C 224/19
            
         
      SODBA SODIŠČA
   
   z dne 13. maja 2009
   v zadevi E-6/08
   Nadzorni organ Efte proti Kraljevini Norveški
   
      (neizpolnitev obveznosti s strani pogodbenice – Direktiva 2002/91/ES o energetski učinkovitosti stavb)
   
   2009/C 224/09
   V zadevi E-6/08, Nadzorni organ Efte proti Kraljevini Norveški – katere predmet je ZAHTEVEK za ugotovitev, da Kraljevina Norveška, s tem ko v predpisanem roku ni sprejela ukrepov, potrebnih za izvajanje členov 6–10 akta iz točke 17 Priloge IV k Sporazumu o Evropskem gospodarskem prostoru (Direktiva 2002/91/ES Evropskega parlamenta in Sveta z dne 16. decembra 2002 o energetski učinkovitosti stavb), kakor je bil prilagojen Sporazumu EGP s Protokolom 1 k Sporazumu, oziroma Nadzornega organa Efte ni obvestila o sprejetju teh ukrepov, ni izpolnila svojih obveznosti v skladu s členom 15(1) navedenega akta in členom 7 Sporazuma EGP – je Sodišče v sestavi: Carl Baudenbacher, predsednik, Henrik Bull, sodnik, in Thorgeir Örlygsson, sodnik poročevalec, dne 13. maja 2009 razglasilo sodbo, katere izrek se glasi:
   Sodišče:
   
               1.
            
            
               izjavlja, da Kraljevina Norveška, s tem ko v predpisanem roku ni sprejela ukrepov, potrebnih za izvajanje členov 6–10 Direktive 2002/91/ES Evropskega parlamenta in Sveta z dne 16. decembra 2002 o energetski učinkovitosti stavb, ni izpolnila svojih obveznosti v skladu s členom 15(1) Direktive in členom 7 Sporazuma o Evropskem gospodarskem prostoru;
            
         
               2.
            
            
               Kraljevini Norveški nalaga plačilo stroškov postopka.